গরমকালে তেষ্টা মেটাবে আম-স্ট্রবেরির বোবা টি

ওয়েব ডেস্ক: কলকাতার নতুন প্রজন্ম কোরিয়ান সংস্কৃতির প্রতি যতটা মোহিত, ততটাই ঝোঁক বাড়ছে কোরিয়ান খাবারের (Korean Food) দিকেও। আর এই তালিকায় এখন সবচেয়ে বেশি জনপ্রিয় হয়ে উঠেছে বোবা টি (Boba Tea) বা বাবল টি। যদিও এই পানীয়র জন্ম তাইওয়ানে, কিন্তু দক্ষিণ কোরিয়ার হাত ধরে তা পৌঁছে গিয়েছে কলকাতার প্রতিটি ক্যাফেতে। গরমে এক গ্লাস বোবা টি যেন তেষ্টার সেরা ও ট্রেন্ডি ওষুধ।

বোবা টির স্বাদে এসেছে বৈচিত্র্য। চকোলেট আর কফি মিল্ক বোবা টির দাপট তো আছেই, এবার শহরের বাজারে জায়গা করে নিচ্ছে ফলের স্বাদের বোবা টি। প্যাশনফ্রুট, স্ট্রবেরি, কিউই, পাকা আম — এমন নানা ফ্লেভারে এখন বোবা টি তৈরি হচ্ছে। ‘ফোর কয়েন’ ক্যাফেতে পাওয়া যাচ্ছে এই বিশেষ সামার স্পেশাল বোবা টি, যার মধ্যে আছে বেরি ব্লিস, ট্রপিক্যাল বোবা ফিজ়, কিউই বোবা ফিজ়, আর সানসেট বোবা শেকের মতো অপূর্ব ফিউশন।

আরও পড়ুন: গরমে তেষ্টা মেটাতে কোল্ড ড্রিঙ্কসই ভরসা? শরীরে কী কী ক্ষতি হচ্ছে জানেন?

স্ট্রবেরি আর বোবা পার্লসের সংমিশ্রণে তৈরি বেরি ব্লিস বা কিউইয়ের টক-মিষ্টি স্বাদের ফিজ় — প্রতিটি বোবা টি একেকটি রিফ্রেশিং অভিজ্ঞতা। আম ও স্ট্রবেরির মিশ্রণে তৈরি সানসেট বোবা শেক আবার একেবারে নতুন এক ক্রিমি টেক্সচার। ক্যাফের সহ-কর্ণধার সন্দীপন গোস্বামীর কথায়, “আমরা এমন কিছু আনতে চেয়েছি যা পানীয়ের চুমুকেও এনে দেয় অ্যাডভেঞ্চারের আনন্দ।”

তবে শুধু পানীয়ে থেমে থাকেনি ‘ফোর কয়েন’। বোবা টির সঙ্গে মানানসই স্ন্যাকসও রাখা হয়েছে মেনুতে। দিল্লির জনপ্রিয় চাপলি কাবাব এখানে রয়েছে এক নতুন রূপে। মাটনের এই পদ বোবা টির সঙ্গে খেলে মুখে লেগে থাকে চমকপ্রদ এক স্বাদ।

এ ছাড়াও নতুন সংযোজন ‘চিজ় বার্স্ট ফিশ’ — মাছের ভিতরে চিজ় ভরা, বাইরের লেয়ারে হার্বস আর মশলার ঝাঁজ। বোবা টির সঙ্গে এই ফিউশন কম্বিনেশন গরমকালের ডেটের জন্য একেবারে আদর্শ। বোবা টি আর স্ন্যাকসের এই যুগলবন্দি এখন শহরের কুল ডেস্টিনেশন।